**Notkun Bradford kvarðans**

Ef um endurteknar skammtímafjarvistir starfsmanns vegna veikinda er að ræða skal forstöðumaður leggja mat á þær með Bradford kvarðanum. Bradford kvarðinn var þróaður í þeim tilgangi að draga fram áhrif skammtímaveikinda á rekstur. Rannsóknir hafa sýnt að endurtekin skammtímaveikindi hafa verri áhrif á vinnustaðinn en langtímaveikindi sem koma sjaldnar upp. Kvarðinn leggur áherslu á að fjöldi skipta sem starfsmaður forfallast skiptir meira máli en fjöldi daga sem hann er frá. Við notkun kvarðans eru veikindi metin út frá stigum, þ.e. fjölda veikindadaga er umbreytt yfir í stig. Fjöldi stiga segir svo til um hvaða aðgerða verður gripið til.

Hægt er að nálgast upplýsingar um fjölda veikindadaga í viðverukerfinu Vinnustund. Ýmist er miðað við 52 vikna tímabil eða 13 vikna tímabil þegar Bradford kvarðinn er notaður.

Mikilvægt er að greina á milli fjölda skipta annars vegar og fjölda daga í hvert sinn hins vegar.

**Athugið að þegar um inflúensu, aðgerðir, slys eða slíkt er að ræða, á ekki notast við Bradford kvarðann. Hann er eingöngu hugsaður til að bregðast við tíðum skammtímaveikindum. Fjarvistir vegna veikinda barna eru ekki taldar með.**

**B = S2 x D**

**B** = Bradford stig **S** = Fjöldi skipta í burtu(í öðru veldi) **D** = Fjöldi daga í veikindum

Dæmi:

* 3 skipti í burtu: 1 dagur í eitt skipti, 3 dagar í annað skipti og 6 dagar í þriðja skipti (3 x 3 x (1 + 3 + 6)) = 90 stig
* 6 skipti í burtu: 3 dagar, 2 dagar, 1 dagur, 1 dagur, 2 dagar, 1 dagur (6 x 6 x 10) = 360 stig
* 9 skipti í burtu: 1 dagur í hvert sinn (9 x 9 x 9) = 729 stig

**Miðað við síðustu 13 vikur:**

**25-124 stig:** Viðtal hjá forstöðumanni

**125-249 stig:** Viðtal hjá mannauðsstjóra og aðgerðaáætlun.

**+ 250 stig:** Viðtal hjá trúnaðarlækni í samráði við mannauðsstjóra og aðgerðaáætlun.

**Miðað við 52 vikna tímabil:**

**100-499 stig**: Viðtal hjá forstöðumanni

**500-999 stig**: Viðtal hjá mannauðsstjóra og aðgerðaáætlun.

**+ 1000 stig**: Viðtal hjá trúnaðarlækni í samráði við mannauðsstjóra og aðgerðaáætlun.

# Nánar

## Dæmi 1.

**Síðustu 13 vikur, 5. nóvember til 4.febrúar:**

Starfsmaður er veikur mánudaginn 10. nóvember, fimmtudaginn 3. og föstudaginn 4. desember og hann er aftur veikur miðvikudaginn 13. janúar.

Útreikningur: Þetta eru þá þrjú skipti í burtu og samtals fjórir dagar. B=32 x 4. B=28